钦定古今图书集成/理学汇编/学行典/第206卷 > 汪宗道
## 钦定古今图书集成/理学汇编/学行典/第206卷 > 汪宗道

按《歙县志》：“汪宗道，字景和，丛睦人。博记通疏义，嫡母
吴氏爱如己子。吴死，宗道哀毁支床。仲弟卒，与季同
抚其孤。父终，宗道尚为孺子泣，三年不寝。内生母张
罹火难，宗道欲自沈颍水，赖众救，昼夜哭，越三日，始
进勺水，自后日食一粥。子龙光，有声庠序；运光、觐光
俱成进士，人以为孝德之报。”